rejauldu/bengali-wikipedia huggingface dataset:
নিবন্ধের উপর লিখতে এভাবে ব্যবহার করুন:  {{স্থানাঙ্ক|57|18|22|N|4|27|32|W|display=title}} These coordinates are in degrees, minutes, and seconds of arc.  "title" means that the coordinates will be displayed next to the article's title at the top of the page and before any other text or images. To add  to the top of an article, use either  {{স্থানাঙ্ক|44.112|N|87.913|W|display=title}} (which does not require minutes or seconds but does require the user to specify north/ south and east/west) or {{স্থানাঙ্ক|44.112|-87.913|display=title}} (in which the north and east are presumed by positive values while the south and west are negative ones) These coordinates are in decimal degrees. Degrees, minutes and seconds, when used, must each be separated by a pipe ("|").  Map datum must be WGS84 (except for off-Earth bodies).  Avoid excessive precision (0.0001° is <11 m, 1″ is <31 m).  Maintain consistency of decimal places or minutes/ seconds between latitude and longitude.  Latitude (N/S) must appear before longitude (E/W).Optional coordinate parameters follow the longitude and are separated by an underscore ("_"): dim: dim:N (viewing diameter in metres) অঞ্চল: region:R (আইএসও ৩১৬৬-১ আলফা-২ or আইএসও ৩১৬৬-২ code) ধরন: type:T (landmark or city(30,000), for example)  Other optional parameters are separated by a pipe ("|"): display   (the default) to display in the body of the article only,   to display at the top of the article only, or   to display in both places. name  name=X to label the place on maps (default is PAGENAME) Thus: {{Coord|44.117|-87.913|dim:30_region:US-WI_type:event |display=inline,title|name=accident site}}  Use  (or ) once per article, for the subject of the article, where appropriate. Per WP:ORDER, the template is placed in articles after any navigation templates, but before all Categories, including the  template.  For full details, refer to .  Additional guidance is available: obtaining coordinates, converting coordinatesবিষয়শ্রেণী:উইকিপ্রকল্প ভৌগোলিক স্থানাঙ্ক
মহাস্থামপ্রাপ্ত হলেন একজন বোধিসত্ত্ব মহাসত্ত্ব যিনি জ্ঞানের শক্তির প্রতিনিধিত্ব করেন এবং তাঁর নামের আক্ষরিক অর্থ হলো "মহান শক্তির আগমন"।  মহাস্থামপ্রাপ্ত হলো মহাযান বৌদ্ধধর্ম অনুসারে মঞ্জুশ্রী,  সামন্তভদ্র, অবলোকিতেশ্বর, আকাশগর্ভ, ক্ষিতিগর্ভ, মৈত্রেয় এবং সর্বনিবারণ-বিষকম্ভিন সহ মহান আট বোধিসত্ত্বের মধ্যে একজন।  চীনা বৌদ্ধধর্মে, মহাস্থামপ্রাপ্তকে কখনও কখনও নারী, দাশিঝি, অবলোকিতেশ্বর (চীনে কুয়ানিন নামে পরিচিত) এর মতো উপমা দিয়ে চিত্রিত করা হয়। তিনি শিঙ্গোন বৌদ্ধধর্মের জাপানি সম্প্রদায়ে তেরো বুদ্ধের একজন। তিব্বতি বৌদ্ধধর্মে, মহাস্থামপ্রাপ্ত বজ্রপাণির সমতুল্য, যিনি তাঁর অবতারদের মধ্যে একজন এবং গৌতম বুদ্ধের রক্ষাকর্তা হিসেবে পরিচিত ছিলেন।  মহাস্থামপ্রাপ্ত প্রাচীনতম বোধিসত্ত্বদের মধ্যে একজন এবং শক্তিশালী হিসাবে বিবেচিত হয়, বিশেষ করে বিশুদ্ধ ভূমি সম্প্রদায়ে, যেখানে তিনি দীর্ঘ সুখাবতীব্যূহ সূত্রে গুরুত্বপূর্ণ ভূমিকা নেন। তাকে প্রায়শই অমিতাভ ও অবলোকিতেশ্বর সহ ত্রিত্বে চিত্রিত করা হয়, বিশেষ করে শুদ্ধভূমি বৌদ্ধধর্মে।  শূরঙ্গম সূত্রে, মহাস্থামপ্রাপ্ত বলেন যে কীভাবে তিনি নিয়ানফো অনুশীলনের মাধ্যমে বা অমিতাভের ক্রমাগত বিশুদ্ধ মননশীলতার মাধ্যমে জ্ঞানলাভ করেন, যাতে তিনি সমাধি লাভ করেন। অমিতায়ূর্ধ্যয়ণ সূত্রে, এটিকে চাঁদের প্রতীক এবং অবলোকিতেশ্বরকে সূর্য দ্বারা প্রতিনিধিত্ব করা হয়েছে।  সদ্ধর্ম পুণ্ডরীক সূত্রের সূচনা অধ্যায়ে, মহাস্থামপ্রাপ্ত ৮০,০০০ বোধিসত্ত্ব মহাসত্ত্বের মধ্যে উপস্থিত রয়েছেন যারা সদ্ধর্ম পুণ্ডরীক সূত্রের বিস্ময়কর ধর্মের বুদ্ধের প্রচার শোনার জন্য গৃহকূট পর্বতে সমবেত হন। বুদ্ধ সদ্ধর্ম পুণ্ডরীক সূত্রের ২০ অধ্যায়ে মহাস্থামপ্রাপ্তকে বোধিসত্ত্ব সদাপরিভূত হিসাবে বুদ্ধের অতীত জীবনের কথা বলার জন্য সম্বোধন করেছেন, একজন ভিক্ষু যিনি অহংকারী সন্ন্যাসী, সন্ন্যাসী, সাধারণ মানুষদের দ্বারা নির্যাতিত এবং অপমানিত হয়েছিলেন, এবং সাধারণ মহিলারা যখন তিনি তাদের সম্মান দিতেন এই বলে যে তারা সবাই বুদ্ধ হবে। বুদ্ধ মহাস্থামপ্রাপ্তকে ব্যাখ্যা করেছেন যে কীভাবে এই অহংকারী লোকদের শাস্তি দেওয়া হয়েছিল, কিন্তু তারা এখন বোধোদয়ী হওয়ার পথে সমাবেশে উপস্থিত বোধিসত্ত্ব। বুদ্ধ তখন সদ্ধর্ম পুণ্ডরীক সূত্রের মহান শক্তির প্রশংসা করেন এভাবে: "হে মহাস্থামপ্রাপ্ত, জেনে রাখুন যে এই সদ্ধর্ম পুণ্ডরীক সূত্রটি বোধিসত্ত্ব মহাসত্ত্বদের প্রচুর উপকার করবে এবং তাদের সর্বোচ্চ, সম্পূর্ণ জ্ঞানের দিকে নিয়ে যাবে। এই কারণে, তথাগতের পরিনির্বাণের পরে বোধিসত্ত্ব মহাসত্ত্বদের সর্বদা এই সূত্রটি সংরক্ষণ করা, পাঠ করা, ব্যাখ্যা করা এবং অনুলিপি করা উচিত।”   তথ্যসূত্র    উৎস   Getty, Alice (1914). The gods of northern Buddhism, their history, iconography, and progressive evolution through the northern Buddhist countries, Oxford: The Clarendon press, p. 100.  বিষয়শ্রেণী:বোধিসত্ত্ব বিষয়শ্রেণী:চীনে বৌদ্ধধর্ম বিষয়শ্রেণী:বৌদ্ধধর্মে বিশুদ্ধ ভূমি
শার্লি এবদো সংখ্যা নং ১০১১ ছিল ফরাসি ব্যঙ্গাত্মক সংবাদপত্র শার্লি এবদো-র একটি সংখ্যা যা ২০১১ সালের ২রা নভেম্বর প্রকাশিত হয়েছিল। হযরত মুহাম্মদ (সা.)-এর একটি কার্টুন এই সংখ্যার প্রচ্ছদে থাকায় এর প্রতিবাদে শার্লি এবদো -র সদর দপ্তরসহ বেশ কয়েকটি স্থানে সন্ত্রাসী হামলার ঘটনা ঘটে। ইসলামের কিছু ব্যাখ্যায় মুহাম্মদ (সা.)-এর চিত্রণ নিষিদ্ধ হওয়ায় এই কার্টুনটি নিয়ে উত্তেজনা সৃষ্টি হয়। ইসলামী শরিয়া আইনকে নির্দেশ করে এই সংখ্যার উপশিরোনাম ছিল 'শারিয়া এবদো'।   বিতর্ক  ২০১১ সালেত ৩১শে অক্টোবর তারিখে ব্যঙ্গাত্মক ফরাসি সংবাদপত্র শার্লি এবদো-র ১০১১তম সংখ্যাটি এর আনুষ্ঠানিক প্রকাশের তারিখের দুই দিন আগেই প্রকাশিত হয়। তিউনিসিয়ার ইসলামপন্থী দল এননাহদা ২০১১ সালের তিউনিসিয়ার গণপরিষদ নির্বাচনে বেশি ভোট অর্জন এবং সরকার গঠনের উপলক্ষ্যে এই সংখ্যাটির নাম  কৌতুকচ্ছলে 'শারিয়া এবদো'  রাখা হয়েছিল। এই সংখ্যাটি সামাজিক যোগাযোগ মাধ্যমে মিশ্র প্রতিক্রিয়ার সৃষ্টি করে।"La polémique s'amplifie autour du prochain numéro de Charlie Hebdo". Le Parisien. 31 October 2011 ইসলামের প্রতিষ্ঠাতা মুহাম্মদকে কার্টুনশিল্পী লুজের একটি কার্টুনে পত্রিকার প্রচ্ছদে "যদি তুমি হেসে না মরো, তবে ১০০ বেত্রাঘাত!" উদ্ধৃতিসহ উপস্থাপন করা হন।Martin, Jean-Christophe. "De Charlie à Charia Hebdo ". France Info. 1 November 2011  সংখ্যাটিতে ঘোষণা করা হয় যে  "তিউনিসিয়ায় ইসলামপন্থী এননাহদা দলের জয়ের যথাযথ উদযাপনের জন্য... শার্লি এবদো মুহাম্মদকে এর পরবর্তী সংখ্যার বিশেষ সম্পাদক-প্রধান হওয়ার জন্য অনুরোধ করেছে," সাময়িকীটি একটি বিবৃতিতে বলে যে " ইসলামের নবীকে একথা দু'বার বলতে হয়নি এবং আমরা এর জন্য তাঁকে ধন্যবাদ জানাই।""Charlie Hebdo se rebaptise Charia Hebdo". Le Figaro, 1 November 2011 এতে মুহাম্মদের লেখা একটি সম্পাদকীয় "হালাল আপেরিতিফ" এবং "মাদাম শারিয়া" নামে একটি নারী ক্রোড়পত্র ছিল। প্রকাশের দিন সংখ্যাটির ১১০,০০০ কপি বিক্রি হয় এবং এর পরিচালনা পুনঃমুদ্রণের ঘোষণা দেয়।Bellver, Julien. "Charlie Hebdo en rupture de stock". PureMédias. 3 November 2011   তথ্যসূত্র   বিষয়শ্রেণী:২০১১-এর সৃষ্টিকর্ম বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:প্যারিসের ইতিহাস বিষয়শ্রেণী:ফ্রান্সের সংবাদপত্র বিষয়শ্রেণী:ধর্ম অবমাননা বিষয়শ্রেণী:মত প্রকাশের স্বাধীনতা সম্পর্কিত ঘটনা
শ্রমিক সংঘ বলতে একাধিক অভিন্ন লক্ষ্য অর্জনের উদ্দেশ্যে একত্রিত শ্রমিকদের এক ধরনের সংগঠনকে বোঝায়। এইসব লক্ষ্যগুলির মধ্যে তাদের জীবিকা বা পেশার অখণ্ডতা রক্ষা করা, নিরাপত্তার আদর্শ বা মানগুলি উন্নত করা, উন্নততর মজুরি আদায়, উন্নততর সুবিধা আদায় (যেমন ছুটি, স্বাস্থ্যবীমা, অবসর ভাতা, ইত্যাদি), উন্নততর কাজের পরিবেশ নিশ্চিতকরণ, ইত্যাদি থাকতে পারে। শ্রমিক সংঘ এসব ব্যাপারে ব্যবসা প্রতিষ্ঠানের মালিক, নিয়োগকর্তা বা ব্যবস্থাপনা পরিষদের সাথে দর কষাকষিতে অধিকতর ক্ষমতা প্রদর্শন করতে পারে, যা এককভাবে কোনও শ্রমিকের পক্ষে করা সম্ভব হয় না। শ্রমিক সংঘের সদস্যরা নিয়মিত চাঁদা প্রদানের মাধ্যমে শ্রমিক সংঘের প্রাতিষ্ঠানিক সংগঠন, এর প্রধান কার্যালয় ও আইন দলের কর্মকাণ্ডগুলিতে অর্থায়ন নিশ্চিত করে। সংঘের ভেতরে গণতান্ত্রিক উপায়ে স্বেচ্ছাসেবী শ্রমিকদের মধ্য থেকে প্রতিনিধি নির্বাচন করা হয়।  শ্রমিক সংঘ নির্বাচিত নেতৃবৃন্দ ও দরকষাকষি সমিতির মাধ্যমে সংঘের সাধারণ সদস্যদের প্রতিনিধিত্ব করেন ও কাজে নিয়োগকর্তাদের সাথে দর কষাকষি ও শ্রমিক চুক্তি সংক্রান্ত আপোসরফা করেন। শ্রমিক সংঘগুলি সবচেয়ে সাধারণ উদ্দেশ্য হল তাদের "কর্মসংস্থানের শর্তাবলি বজায় রাখা বা উন্নত করা।" ch. I এগুলির মধ্যে মজুরি বা বেতন, কাজের নিয়মকানুন, পেশাগত স্বাস্থ্য ও নিরাপত্তার আদর্শ, অভিযোগ পদ্ধতিসমূহ, কর্মচারীদের মর্যাদা নির্ধারক নিয়ম যেমন পদোন্নতি, চাকুরি থেকে অব্যাহতির জন্য ন্যায়সম্মত কারণ ও শর্তাবলি, এবং চাকুরির বা কর্মসংস্থানের সুযোগসুবিধা, ইত্যাদি উল্লেখ্য।  শ্রমিক সংঘগুলিতে কোনও নির্দিষ্ট পেশার দক্ষ শ্রমিকেরা একত্রিত ও সংগঠিত হতে পারে, যাকে বৃত্তিগত শ্রমিক সংঘবাদ (Craft unionism) বলা হয়।Poole, M., 1986. Industrial Relations: Origins and Patterns of National Diversity. London UK: Routledge. আবার বিভিন্ন পেশার শ্রমিকদের একটি মিশ্রণ একত্রিত হয়ে শ্রমিক সংঘ গঠন করতে পারে, যাকে সাধারণ শ্রমিক সংঘবাদ (General unionism) বলে।  তথ্যসূত্র  বিষয়শ্রেণী:শ্রমিক সংঘ বিষয়শ্রেণী:শ্রম সম্পর্ক
আমাই ওয়ানা (, অর্থ: "মধুর ফাঁদ") হলো ১৯৬৩ সালে নির্মিত একটি জাপানি চলচ্চিত্র। এটি পরিচালনা করেছেন ওয়াকামাৎসু কোজি। চলচ্চিত্রটি সিনেস্কো ফরম্যাটে নির্মিত একটি সাদাকালো (মনোক্রোম) চিত্র। এই চলচ্চিত্রে গোশো রেইকো ওতাকেদা কিমিহিকো অভিনয় করেছেন। চলচ্চিত্রের গল্পে একজন অফিস কর্মীর প্রেমিকাকে কেন্দ্র করে। যিনি তার প্রেমিকের সাথে শান্তিপূর্ণ সুখের স্বপ্ন দেখেন, তাকে ইয়াকুজা পতিতাবৃত্তিতে বাধ্য করে।   সংক্ষিপ্ত বিবরণ  ১৯৬৩ সালের ৩ সেপ্টেম্বর চলচ্চিত্রটি  জাপানে মুক্তি পায়। এটি টোকিও কিকাকু দ্বারা প্রযোজিত এবং হোয়েই দ্বারা পরিবেশিত হয়েছিল। যদিও এটি পিংক চলচ্চিত্র হিসেবে শ্রেণীবদ্ধ করা হয়, তবে মুক্তির সময় এই ঘরানার কোনো নাম ছিল না; পরবর্তীতে পরিবেশক সংস্থা এটিকে এই বিভাগে ফেলে।  ওয়াকামাৎসুর সহযোগী আদাচি মাসাও-এর মতে, তিনি একজন অসুস্থ পরিচালকের পরিবর্তে এই চলচ্চিত্রটি পরিচালনা করেন। কারণ এটি অন্যের পরিকল্পনা ছিল, তাই ওয়াকামাৎসু নিজে এটিকে "দেখাতে চান না এমন একটি কাজ" বলে মনে করতেন এবং নিজের কর্মতালিকায় এটি অন্তর্ভুক্ত করতে দ্বিধা বোধ করতেন। ওয়াকামাৎসুর মতে, ছবিটির বাজেট ছিল ১.৮ মিলিয়ন ইয়েন এবং শুটিং প্রায় ২ সপ্তাহ ধরে চলেছিল।  চলচ্চিত্রটির ফিল্ম হারিয়ে গিয়েছিল, দীর্ঘদিন ধরে পাওয়া যায় নিম কিন্তু একজন ফিল্ম সংগ্রাহকের দানের ফলে এটি পুনরায় আবিষ্কৃত হয় এবং ২০১০ সালে পিআইএ চলচ্চিত্র উৎসবে একটি সারপ্রাইজ স্ক্রিনিং হিসেবে প্রদর্শিত হয়। তবে, মূল ৮২ মিনিটের মধ্যে বর্তমানে মাত্র ৫৪ মিনিটের একটি সম্পাদিত সংস্করণ টিকে আছে।  ওয়াকামাৎসু কোজির ৮০তম জন্মবার্ষিকী উপলক্ষে, ২০১৬ সালের অক্টোবরে, ইউটিউবে ওয়াকামাৎসু প্রোডাকশন চ্যানেলে বর্তমানে টিকে থাকা সম্পূর্ণ ৫৪ মিনিটের সংস্করণটি প্রকাশ করা হয়।   অভিনয়ে    গোশো রেইকো  তাকেদা কিমিহিকো  কাতোরি কান   কলাকুশলী    পরিচালক: ওয়াকামাৎসু কোজি  চিত্রনাট্য: মিনে মিচিওআদাচি মাসাও-এর মতে, এটি ওয়াকামাৎসুসহ একটি দলীয় নাম, ওয়াকামাৎসু কোজি  চিত্রগ্রহণ: কাদোগুচি তোমোইয়া  আলো: ইসোয়াই হাজিমে  সঙ্গীত: ইয়ানাগিসাওয়া গো  প্রযোজনা: টোকিও কিকাকু  পরিবেশনা: হোয়েই   তথ্যসূত্র    বহিঃসংযোগ        বিষয়শ্রেণী:পিংক চলচ্চিত্র বিষয়শ্রেণী:জাপানি পর্নোগ্রাফিক চলচ্চিত্র
আনন্দময়ী কালীমন্দির পশ্চিমবঙ্গের নদিয়া জেলার কৃষ্ণনগর শহরে অবস্থিত একটি প্রাচীন কালী মন্দির।   বিবরণ  ১৮০৬ খ্রিষ্টাব্দে নদীয়ার মহারাজা কৃষ্ণচন্দ্র রায়ের পুত্র গিরীশচন্দ্র আনন্দময়ী কালীর একরত্ন মন্দির নির্মাণ করেছিলেন। ভিতের সঙ্গে সংযোগ না রেখে টুঙ্গী বসিয়ে এই মন্দির নির্মাণ করা হয়েছে। মন্দিরের চূড়া খাঁজযুক্ত ও ছত্রাকৃতির এবং দেওয়ালে মূর্তি খোদিত। গর্ভগৃহে পঞ্চমুণ্ডির আসনের ওপর পাথরের বেদীতে শায়িত শিব বিগ্রহ। তাঁর ওপরে ধ্যানাসনে উপবিষ্টা কশটিপাথরে নির্মিত তিন ফুট উচ্চ চতুর্ভূজা দেবীবিগ্রহ।তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১   তথ্যসূত্র   বিষয়শ্রেণী:পশ্চিমবঙ্গের কালীমন্দির বিষয়শ্রেণী:নদিয়া জেলার হিন্দু মন্দির বিষয়শ্রেণী:১৯শ শতাব্দীর হিন্দু মন্দির
টানেলের উপপাদ্য সংখ্যা তত্ত্বের আলোচনাধীন একটি বিষয় যা কংগ্রুয়েন্ট সংখ্যার সমস্যার একটি আংশিক সমাধান এবং বার্চ ও সুইনার্টন-ডায়ারের অনুমানের অধীনে এর একটি পূর্ণাঙ্গ সমাধান দেয়।  কংগ্রুয়েন্ট সংখ্যার সমস্যা  কোন ধনাত্মক পূর্ণ সংখ্যা তিনটি বাহুর দৈর্ঘ্যই  মূলদ সংখ্যা এমন কোন সমকোণী ত্রিভুজের ক্ষেত্রফল কিনা তা নির্ণয় করার ব্যাপারটিই কংগ্রুয়েন্ট সংখ্যার সমস্যা নামে পরিচিত। টানেলের উপপাদ্য অতি সরল কয়েকটি ডায়োফ্যান্টাইন সমীকরণের পূর্ণাঙ্গ সমাধানের সংখ্যার সাথে এই সমস্যাটির সম্পর্ক স্থাপন করে।  উপপাদ্য বর্গ নয় বা বর্গ মুক্ত এমন একটি পূর্ণ সংখ্যা n এর ক্ষেত্রে একে নিম্নোক্তভাবে সংজ্ঞায়িত করা যাক  n কে একটি কংগ্রুয়েন্ট সংখ্যা বিবেচনা করা হলে টানেলের উপপাদ্যটি বলে যে, যদি n বিজোড় হয় তবে 2An = Bn এবং যদি n জোড় সংখ্যা হয় তবে 2Cn = Dn। এর বিপরীতে,  আকারের উপবৃত্তাকার বক্ররেখাসমূহের জন্য যদি বার্চ ও সুইনার্টন-ডায়ারের অনুমান সত্য হয় তাহলে n যে একটি কংগ্রুয়েন্ট সংখ্যা সেই উপসংহারে আসার জন্য এই সমতাগুলো যথেষ্ট।  ইতিহাস এই উপপাদ্যটির নাম মার্কিন সংখ্যা তত্ত্ববিদ জেরোল্ড বেটস টানেলের নামানুসারে নামকরণ করা হয়েছে। জেরোল্ড টানেল ১৯৮৩ সালে এটি প্রমাণ করেন।  গুরুত্ব টানেলের উপপাদ্যের গুরুত্ব এই যে, এই উপপাদ্যটি যে লক্ষণ বা ক্রাইটেরিয়া প্রদান করে তা একটি নির্দিষ্ট গণনার মাধ্যমে পরীক্ষণযোগ্য। উদাহরণস্বরূপ, একটি নির্দিষ্ট সংখ্যা n এর জন্য An,Bn,Cn,Dn সংখ্যাগুলোকে  পাল্লার মধ্যে x,y,z এর সাহায্যে বিস্তারিতভাবে অনুসন্ধানের মাধ্যমে গণনা করা যেতে পারে।  তথ্যসূত্র       বিষয়শ্রেণী:সংখ্যাতত্ত্বের উপপাদ্য বিষয়শ্রেণী:ডায়োফ্যান্টাইন সমীকরণ
এর্ভিন শ্র্যোডিঙার (জার্মান Erwin Schrödinger এয়াভিন্‌ শ্র্যোডিঙা, আগস্ট ১২, ১৮৮৭ – জানুয়ারি ৪, ১৯৬১) একজন নোবেল পুরস্কার বিজয়ী অস্ট্রীয় পদার্থবিদ। শ্রোডিঙ্গার ১৯৩৩ সালে পল ডির‍াকের সাথে যৌথভাবে পারমাণবিক তত্ত্বের অভিনব এবং ফলপ্রসূ প্রকরণ আবিষ্কারের জন্য পদার্থবিজ্ঞানে নোবেল পুরস্কার অর্জন করেন।   তথ্যসূত্র    বহিঃসংযোগ   বিষয়শ্রেণী:অস্ট্রীয় পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:১৮৮৭-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:হামবোল্ড বিশ্ববিদ্যালয়ের শিক্ষক বিষয়শ্রেণী:মাক্স প্লাংক পদক বিজয়ী বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য বিষয়শ্রেণী:২০শ শতাব্দীর নাস্তিক বিষয়শ্রেণী:অস্ট্রীয় নোবেল বিজয়ী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:আয়ারল্যান্ডীয় পদার্থবিজ্ঞানী বিষয়শ্রেণী:গাণিতিক পদার্থবিজ্ঞানী বিষয়শ্রেণী:আলোক পদার্থবিজ্ঞানী বিষয়শ্রেণী:বিজ্ঞানের দার্শনিক বিষয়শ্রেণী:কোয়ান্টাম পদার্থবিজ্ঞানী বিষয়শ্রেণী:তাত্ত্বিক পদার্থবিজ্ঞানী বিষয়শ্রেণী:মাতেউচি পদক বিজয়ী
চট্টগ্রাম-১ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৭৮নং আসন।   সীমানা  চট্টগ্রাম-১ আসনটি চট্টগ্রাম জেলার মীরসরাই উপজেলা নিয়ে গঠিত।   নির্বাচিত সংসদ সদস্য  নির্বাচন  সদস্য  দল ১৯৭৩ মোশাররফ হোসেন বাংলাদেশ আওয়ামী লীগ ১৯৭৯ এম ওবায়দুল হক বাংলাদেশ জাতীয়তাবাদী দল ১৯৮৬ মোশাররফ হোসেন বাংলাদেশ আওয়ামী লীগ ১৯৮৮ আবু সালেক জাতীয় পার্টি ১৯৯১ মোহাম্মদ আলী জিন্নাহ বাংলাদেশ জাতীয়তাবাদী দল ফেব্রুয়ারি ১৯৯৬ ওবায়দুল হক খোন্দকার জুন ১৯৯৬ খালেদা জিয়া সেপ্টেম্বর ১৯৯৬ উপ-নির্বাচনে মোশাররফ হোসেন বাংলাদেশ আওয়ামী লীগ ২০০১ মোহাম্মদ আলী জিন্নাহ বাংলাদেশ জাতীয়তাবাদী দল ২০০৮ মোশাররফ হোসেন বাংলাদেশ আওয়ামী লীগ ২০১৮২০২৪ মাহবুব রহমান রুহেল   নির্বাচন   ২০১০-এর দশকে নির্বাচন বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোশাররফ হোসেন বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন   ১৯৯০-এর দশকে নির্বাচন জুন ১৯৯৬ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, ফেনী-১, লক্ষ্মীপুর-২ ও চট্টগ্রাম-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এর ফলে বাকী চার আসনে উপনির্বাচন অনুষ্ঠিত হয়। ১ সেপ্টেম্বর ১৯৯৬ সালের উপ-নির্বাচনে মোশাররফ হোসেন নির্বাচিত হন।   তথ্যসূত্র    বহিঃসংযোগ   প্রথম আলোতে চট্টগ্রাম-১  বিষয়শ্রেণী:চট্টগ্রাম জেলার জাতীয় সংসদীয় আসন বিষয়শ্রেণী:চট্টগ্রাম জেলা বিষয়শ্রেণী:বাংলাদেশের জাতীয় সংসদের নির্বাচনী এলাকা
thumb|300px|মঙ্গার শহর thumb|300px|আঞ্চলিক হাসপাতাল, মঙ্গার  মঙ্গার (Dzongkha: མོང་སྒར) একটি শহর এবং পূর্ব ভুটান মঙ্গার জেলা এর আসন।National Geospatial Intelligence Agency  এর জনসংখ্যা ৩৫০২ জন। মঙ্গার থিম্পু থেকে ট্র্যাশিগং সড়কে অবস্থিত। এটি দেশের প্রাচীনতম শিক্ষা কেন্দ্রগুলির মধ্যে একটি। শহরটিতে একটি আঞ্চলিক হাসপাতাল এবং অন্যান্য সুবিধার মধ্যে একটি ভাল মানের হোটেল আছে। গুরুত্বপূর্ণ স্থাপনার মধ্যে ইয়াংং লখাখং মঠটি শহরের উপকণ্ঠে অবস্থিত। মঙ্গার পোস্ট অফিসের পোস্টাল কোড ৪৩০০১ Bhutan Post post codes list http://www.bhutanpost.bt/documents/postcodes.pdf.   তথ্যসূত্র   আরও দেখুন Satellite map at Maplandia.com  বিষয়শ্রেণী:ভুটানের শহর ও নগর বিষয়শ্রেণী:ভুটানের জনবহুল স্থান
বিমলা গৌড় (১৯৫২ - ১৭ এপ্রিল ২০১৭) ছিলেন ভারতীয় জনতা পার্টির নেতা এবং কর্ণাটক আইন পরিষদের সদস্য। তিনি ২০১১ থেকে ২০১৪ পর্যন্ত কর্ণাটক আইন পরিষদের উপ-সভাপতির দায়িত্ব পালন করেছিলেন।  হার্ট অ্যাটাকের পরে ২০১৭ সালে তিনি মারা যান।    তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:২০১৭-এ মৃত্যু বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:কর্ণাটকের ভারতীয় জনতা পার্টির রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ
আল-ফয়সালি স্পোর্টস ক্লাব () হল জর্ডানের আম্মান শহরভিত্তিক একটি পেশাদার ফুটবল ক্লাব। ১৯৩২-এ প্রতিষ্ঠিত ক্লাবটি জর্ডানীয় পেশাদার লিগে নিয়মিত অংশগ্রহণ করে।  দলটি মোট ৮৪টি শিরোপা জয়লাভ করেছে, যার মধ্যে ৩৫টি পেশাদার লিগ শিরোপা, ২১টি জর্ডান এফএ কাপ, ৯টি জর্ডান এফএ শিল্ড ও ১৭টি জর্ডান সুপার কাপ রয়েছে। প্রতিটি প্রতিযোগিতাতেই যা রেকর্ড। এছাড়া দলটি ২ বারের এএফসি কাপ চ্যাম্পিয়ন। তাদের মূল প্রতিদ্বন্দ্বী হলো আল-ওয়েহদাত স্পোর্টস ক্লাব, দুই দলের মধ্যকার খেলা জর্ডান ডার্বি নামে পরিচিত।   তথ্যসূত্র    বহিঃসংযোগ             বিষয়শ্রেণী:জর্ডানের ফুটবল ক্লাব বিষয়শ্রেণী:১৯৩২-এ প্রতিষ্ঠিত ফুটবল ক্লাব বিষয়শ্রেণী:এএফসি কাপ বিজয়ী
এস এম শফিউল আজম (১৯২৩–৪ ডিসেম্বর ১৯৯১) বাংলাদেশের চট্টগ্রামের রাজনীতিবিদ যিনি তৎকালীন পাকিস্তান সরকারের সচিব ও বাংলাদেশের মন্ত্রিপরিষদ সচিব হিসেবে দায়িত্ব পালন করেছিলেন। তিনি ১৯৭৬ থেকে ১৯৮৫ সাল পর্যন্ত শিল্প, বাণিজ্য, পাট, বস্ত্র, যোগাযোগ, বিজ্ঞান ও প্রযুক্তি, পরিকল্পনা, জ্বালানি ও খনিজসম্পদ মন্ত্রণালয়ের মন্ত্রী ও উপদেষ্টা হিসেবে দায়িত্ব পালন করেছেন।   জন্ম ও প্রাথমিক জীবন  এস এম শফিউল আজম ১৯২৩ সালে চট্টগ্রামের ফটিকছড়িতে জন্মগ্রহণ করেন। ঢাকা বিশ্ববিদ্যালয়ে থেকে ১৯৪৫ সালে ইংরেজি ভাষা ও সাহিত্যে অনার্সসহ এমএ ডিগ্রী অর্জন করে ১৯৪৮ সালে এলএলবি ডিগ্রী অর্জন করেন।  ১৯৪৫ সালে ঢাকা কলেজে ইংরেজি সাহিত্যের শিক্ষক হিসেবে যোগ দেন। ১৯৪৮ সালে তিনি অক্সফোর্ড বিশ্ববিদ্যালয়ের বৃত্তি লাভ করেও পিতার পরামর্শে সিভিল সার্ভিসে যোগ দেন। সেন্ট্রাল সুপিরিয়র সার্ভিস পরীক্ষায় ১৯৪৯ সালে প্রথম স্থান অধিকার করেন।   রাজনৈতিক ও কর্মজীবন  শফিউল আজম ১৯৫০ সালে পাকিস্তান সিভিল সার্ভিসে যোগদান করেন। ১৯৬৯ সালে তিনি প্রথম বাঙালি সিএসপি অফিসার হয়ে পূর্ব পাকিস্তানের চিফ সেক্রেটারি হয়েছিলেন। তিনি প্রাদেশিক এবং কেন্দ্রীয় উভয় সরকারে কাজ করেছেন। ১৯৫৮ সালে চট্টগ্রামে আমদানি-রফতানি নিয়ন্ত্রক, ১৯৬৩ সালে স্বাস্থ্য মন্ত্রণালয়ের সচিব, ১৯৬৪ সালে রাওয়ালপিন্ডিতে প্রধান আমদানি-রফতানি নিয়ন্ত্রক হিসেবে দায়িত্ব পালন করেন। ১৯৬৫ সালে পূর্ব পাকিস্তান শিল্প উন্নয়ন সংস্থার (ইপিআইডিসি) চেয়ারম্যান হিসেবে হিসেবে দায়িত্ব পালন করেন। ১৯৬৬ সালে পূর্ব পাকিস্তান শিল্প উন্নয়ন কর্পোরেশনের চেয়ারম্যান হিসেবে দায়িত্ব পালন করেন। ১৯৬৩ সালে স্বাস্থ্য মন্ত্রণালয়ের সচিব থাকাকালে ঢাকা পিজি হসপিটাল প্রতিষ্ঠায় ভূমিকা রাখেন।  ১৯৭৫ সালে বাংলাদেশ সরকারের কেবিনেট সেক্রেটারি ও ১৯৭৬ থেকে ১৯৮৫ সাল পর্যন্ত শিল্প, বাণিজ্য, পাট, বস্ত্র, যোগাযোগ, বিজ্ঞান ও প্রযুক্তি, পরিকল্পনা, জ্বালানি ও খনিজসম্পদ মন্ত্রণালয়ের মন্ত্রী ও উপদেষ্টা হিসেবে দায়িত্ব পালন করেন।   মৃত্যু  এস এম শফিউল আজম ৪ ডিসেম্বর ১৯৯১ সালে মৃত্যুবরণ করেন।   তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা কলেজের শিক্ষক বিষয়শ্রেণী:বাংলাদেশের সাবেক সচিব বিষয়শ্রেণী:বাংলাদেশের সাবেক মন্ত্রী বিষয়শ্রেণী:জিয়াউর রহমানের মন্ত্রিসভার সদস্য বিষয়শ্রেণী:বাংলাদেশের সড়ক পরিবহন ও সেতুমন্ত্রী বিষয়শ্রেণী:বাংলাদেশের মন্ত্রিপরিষদ সচিব বিষয়শ্রেণী:বাংলাদেশী সরকারি চাকরিজীবী
কাভকায সেন্টার (কেসি বা আক্ষরিক অর্থে ককেশাস কেন্দ্র; , ) একটি বেসরকারী "নিরপেক্ষ, আন্তর্জাতিক ও ইসলামী চেতনা সম্পন্ন চেচেন সংস্থার ইন্টারনেট সংস্করণ"।RADICALIZATION OF THE CHECHEN RESISTANCE OR THE TACTICAL CHOICE OF THE LEADERSHIP? এর লক্ষ্য হল চেচেন এর সাথে সম্পর্কিত ঘটনা রিপোর্ট করা এবং "আন্তর্জাতিক সংবাদ সংস্থাগুলিকে নিউজ লেটার, পটভূমি ও সহায়তা প্রদান করা যাতে ককেশাস এর উপর স্বাধীন সাংবাদিকতার কাজ সম্পভবপর হয়"।About Kavkaz Center (The Caucasus Center)  বিগত কয়েক বছর ধরে রাশিয়ান কর্তৃপক্ষ ককেশাস আমিরশাহীর এই ওয়েবসাইটি বন্ধ করার চেষ্টা করেও সাফল্য অর্জন করতে পারেনি। ফিনল্যান্ডের মিডিয়া রিপোর্টে বলা হয়েছে যে সাইটির সার্ভার ফিনল্যান্ডে অবস্থিত এবং সুইডেন থেকে পরিচালনা করা হয়।   উদ্দেশ্য এবং গঠন  কাভকায কেন্দ্রটি ককেশীয় আমিরশাহী নেটওয়ার্কের সংবাদ পোর্টাল যার লক্ষ্য ককেশাসে একটি ইসলামী রাষ্ট্র প্রতিষ্ঠা করা।Chechnya: Divisions in the Ranks প্রতিষ্ঠানটি রাশিয়ায় নিষিদ্ধ, এবং হিসাবে মার্কিন যুক্তরাষ্ট্রের সন্ত্রাসী সংগঠনের তালিকাভুক্ত করা হয়।Five Umarovs for one bin Laden  Russia Today কাভকায কেন্দ্রটি মোভলাদি উদুগভ দ্বারা নিয়ন্ত্রিত হয় যিনি মৌলবাদী ইসলাম ধর্মের দক্ষ প্রচারক।  সুইডিশ ন্যাশনাল ডিফেন্স কলেজের ড. গ্রেগ সিমন্সের মতে "কাভকায কেন্দ্রের সব বিষয়বস্তুকে চরমপন্থী ও বিপজ্জনক শ্রেণীভুক্ত করা যায় না। যাইহোক, পরিষ্কারভাবে ওয়েবসাইটে প্রদর্শিত কিছু উপাদান চরমপন্থী ও সন্ত্রাসবাদী উপাদানের মধ্যে গণ্য হয়"।    বিতর্ক  সেপ্টেম্বর ২০০৪ এ একটি বিতর্কের শুরু হয় যখন রাশিয়ার চাপে লিথুয়ানিয়ান কর্তৃপক্ষ তাদের দেশে অবস্থিত কাভকায সেন্টারের ওয়েবসাইটি বন্ধ করে দেয় এই মর্মে যে চেচেন বিদ্রোহী কমান্ডার শামিল বাসাইয়েভ বেস্লান স্কুলের ঘটনার দায়ভার স্বীকার করে চিঠি পাঠায় ও তার সাথে কিছু চিত্র, যেগুলি ওয়েবসাইটিতে দেওয়া হয়েছে। পরবর্তীকালে ওয়েবসাইটি সুইডেনের ইন্টারনেট পরিষেবা প্রদানকারী (ISP) সংস্থা PRQ -এর সার্ভারে খোলা হয় এবং পরবর্তীতে এপ্রিল ২০০৮ এ এস্তোনিয়ায়, AS Starman এর দেওয়া ওয়েবসার্ভারে স্থানান্তর করা হয়।   তথ্যসূত্র    বহিঃসংযোগ   তথ্য সংস্থা “Kavkaz Center” প্রশাসনিক ওয়েবসাইট  প্রশাসনিক “Kavkaz Center” তথ্য সংস্থাটির আলাপচারিতার পাতা  প্রতিরুপ:  Kavkaz.TV  KavkazNews.com  Kavkaz.Org.UK  KavkazCenter.Net  KavkazCenter.Info  বিষয়শ্রেণী:১৯৯৯-এ প্রতিষ্ঠিত প্রকাশনা বিষয়শ্রেণী:ইচকেরিয়ার চেচনিয়া প্রজাতন্ত্র বিষয়শ্রেণী:ইউরোপীয় রাজনৈতিক ওয়েবসাইট বিষয়শ্রেণী:ইসলামিক রাজনৈতিক ওয়েবসাইট বিষয়শ্রেণী:দ্বিতীয় চেচনিয়া যুদ্ধ বিষয়শ্রেণী:বিকল্প সাংবাদিকতা সংগঠন
পালেরমো ফুটবল ক্লাব (এছাড়াও পালেরমো এফসি অথবা শুধুমাত্র পালেরমো (, ) নামে পরিচিত) হচ্ছে পালেরমো ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির তৃতীয় স্তরের ফুটবল লীগ সেরিয়ে চি-এ খেলে। এই ক্লাবটি ১৯০০ সালের ১লা নভেম্বর তারিখে আংলো পালেরমিতান অ্যাথলেটিক অ্যান্ড ফুটবল ক্লাব নামে প্রতিষ্ঠিত হয়েছে। পালেরমো এফসি তাদের সকল হোম ম্যাচ পালেরমোর স্তাদিও রেনৎসো বারবেরায় খেলে থাকে; যার ধারণক্ষমতা হচ্ছে ৩৬.৩৬৫। বর্তমানে এই ক্লাবের ম্যানেজারের দায়িত্ব পালন করছেন রবের্তো বশায়লিয়া এবং সভাপতির দায়িত্ব পালন করছেন দারিও মিররি। আর্জেন্টিনীয় মধ্যমাঠের খেলোয়াড় মারিও সান্তানা এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, পালেরমো এফসি এপর্যন্ত ২৪টি শিরোপা জয়লাভ করেছে; যার মধ্যে ৫টি সেরিয়ে বি শিরোপা রয়েছে।  অর্জন কোপ্পা ইতালিয়া রানার-আপ (৩): ১৯৭৩–৭৪, ১৯৭৮–৭৯, ২০১০–১১ সেরিয়ে বি চ্যাম্পিয়ন (৫): ১৯৩১–৩২, ১৯৪৭–৪৮, ১৯৬৭–৬৮, ২০০৩–০৪, ২০১৩–১৪ রানার-আপ (২): ১৯৫৫–৫৬, ১৯৫৮–৫৯ সেরিয়ে চি চ্যাম্পিয়ন (১): ১৯৪১–৪২ সেরিয়ে চি১ চ্যাম্পিয়ন (২):  ১৯৯২–৯৩, ২০০০–০১ রানার-আপ (২): ১৯৮৪–৮৫, ১৯৯০–৯১ সেরিয়ে চি২ চ্যাম্পিয়ন (১): ১৯৮৭–৮৮ প্রিমা দিভিসিওনে চ্যাম্পিয়ন (১): ১৯২৯–৩০ কোপ্পা ইতালিয়া সেরিয়ে চি চ্যাম্পিয়ন (১): ১৯৯২–৯৩ রানার-আপ (৩): ১৯৮৭–৮৮, ১৯৮৯–৯০, ১৯৯০–৯১ সুপারকোপ্পা দি লেগা দি সেরিয়ে চি রানার-আপ (১): ২০০০–০১ কোপ্পা ফেদেরালে সিচিলিয়ানা চ্যাম্পিয়ন (১): ১৯২০ ওয়াইটেকার চ্যালেঞ্জ কাপ চ্যাম্পিয়ন (১): ১৯০৮ লিপ্টন চ্যালেঞ্জ কাপ চ্যাম্পিয়ন (৫): ১৯১০, ১৯১২, ১৯১৩, ১৯১৪, ১৯১৫ তোর্নেও দি তুনিসি চ্যাম্পিয়ন (১): ১৯২৩ কাম্পেওনাতো প্রিমাভেরা: চ্যাম্পিয়ন (১): ২০০৮–০৯ কাম্পেওনাতো নাৎসিওনালে দান্তে বেররেত্তি: চ্যাম্পিয়ন (১): ২০০০–০১ কোপ্পা আল্লিয়েভি প্রোফেসিওনিস্তি: চ্যাম্পিয়ন (১): ১৯৯৭–৯৮ কাম্পেওনাতো জোভানিসিমি রেজিওনালি: চ্যাম্পিয়ন (২): ২০১১–১২, ২০১২–১৩  তথ্যসূত্র  বহিঃসংযোগ     বিষয়শ্রেণী:পালেরমো ফুটবল ক্লাব বিষয়শ্রেণী:সেরিয়ে আ-এর ক্লাব বিষয়শ্রেণী:ইতালির ফুটবল ক্লাব বিষয়শ্রেণী:১৯০০-এ ইতালিতে প্রতিষ্ঠিত বিষয়শ্রেণী:১৯০০-এ প্রতিষ্ঠিত ফুটবল ক্লাব